CELEX: 32021D0857
Language: da
Date: 2021-05-27 00:00:00
Title: Kommissionens afgørelse (EU) 2021/857 af 27. maj 2021 om ændring af afgørelse (EU, Euratom) 2021/625 for så vidt angår medtagelse af visse investeringsselskaber i kriterierne for at komme i betragtning til medlemskab af Unionens net af primary dealere

28.5.2021   
               
               
                  DA
               
               
                  Den Europæiske Unions Tidende
               
               
                  L 188/103
               
            
         KOMMISSIONENS AFGØRELSE (EU) 2021/857
         af 27. maj 2021
         om ændring af afgørelse (EU, Euratom) 2021/625 for så vidt angår medtagelse af visse investeringsselskaber i kriterierne for at komme i betragtning til medlemskab af Unionens net af primary dealere
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til traktaten om oprettelse af Det Europæiske Atomenergifællesskab,
         under henvisning til Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget (1), og
         ud fra følgende betragtninger:
         
                     (1)
                  
                  
                     Medlemskab af europæiske statslige og supranationale net af primary dealere er typisk åbent for kreditinstitutter, der er meddelt tilladelse efter Europa-Parlamentets og Rådets direktiv 2013/36/EU (2), og for investeringsselskaber, der er meddelt tilladelse efter Europa-Parlamentets og Rådets direktiv 2014/65/EU (3).
                  
               
                     (2)
                  
                  
                     I artikel 4, litra c), i Kommissionens afgørelse (EU, Euratom) 2021/625 (4) fastsættes som et af kriterierne for at komme i betragtning til medlemsskab af Unionens net af primary dealere, at kreditinstitutter er medlem af et europæisk net af statslige eller supranationale primary dealere. Investeringsselskaber, der har tilladelse til at udøve virksomhed som garant for finansielle instrumenter og/eller placering af finansielle instrumenter på grundlag af en fast forpligtelse i medfør af direktiv 2014/65/EU, bør i betragtning af deres erfaring fra medlemskab af europæiske statslige eller supranationale net af primary dealere også være berettiget til medlemskab af Unionens net af primary dealere. Disse aktiviteter er relevante for de opgaver, der udføres af medlemmerne af Unionens net af primary dealere, som kan deltage i auktioner på grundlag af en fast forpligtelse og kan fungere som lead managere for syndikerede transaktioner, der forpligter sig til at garantere gældværdipapirer.
                  
               
                     (3)
                  
                  
                     Desuden bør visse investeringsselskaber, der udøver aktiviteter som garant for finansielle instrumenter og/eller placering af finansielle instrumenter på grundlag af en fast forpligtelse i henhold til direktiv 2014/65/EU, i overensstemmelse med de nye lovgivningsmæssige rammer, navnlig Europa-Parlamentets og Rådets forordning (EU) 2019/2033 (5), der gælder for investeringsselskaber, fra den 26. juni 2021 betragtes som kreditinstitutter. Indtil denne dato, og så længe der gives tilladelse som kreditinstitut efter de nye lovgivningsmæssige rammer, vil disse enheder dog stadig midlertidigt kunne betragtes som investeringsselskaber.
                  
               
                     (4)
                  
                  
                     Afgørelse (EU, Euratom) 2021/625 bør derfor ændres.
                  
               
                     (5)
                  
                  
                     I betragtning af behovet for at oprette den første liste over Unionens net af primary dealere, hvortil der allerede er iværksat en indkaldelse af ansøgninger, og udvælgelsen er i gang, samt overgangsperioden i henhold til den nye lovgivningsmæssige ramme og af hensyn til retssikkerheden for interesserede ansøgere om medlemskab af Unionens net for primary dealere, bør denne afgørelse træde i kraft så hurtigt som muligt og finde anvendelse med tilbagevirkende kraft fra datoen for ikrafttrædelsen af afgørelse (EU, Euratom) 2021/625 —
                  
               VEDTAGET DENNE AFGØRELSE:
         
            Artikel 1
            I afgørelse (EU, Euratom) 2021/625 foretages følgende ændringer:
            
                        1)
                     
                     
                        I artikel 2 foretages følgende ændringer:
                        
                                    a)
                                 
                                 
                                    følgende indsættes som nr. 3 a):
                                    »»investeringsselskab«: investeringsselskab som defineret i artikel 4, stk. 1, nr. 1), i Europa-Parlamentets og Rådets direktiv 2014/65/EU (*1)
                                    
                                    
                                       (*1)  Europa-Parlamentets og Rådets direktiv 2014/65/EU af 15. maj 2014 om markeder for finansielle instrumenter og om ændring af direktiv 2002/92/EF og direktiv 2011/61/EU (EUT L 173 af 12.6.2014, s. 349).«"
                        
                                 
                              
                                    b)
                                 
                                 
                                    nr. 5) affattes således:
                                    »»medlemmer af nettet af primary dealere«: alle kreditinstitutter eller investeringsselskaber, der opfylder kriterierne for at komme i betragtning i artikel 4 og er opført på den i artikel 11 omhandlede liste«.
                                 
                              
                  
                        2)
                     
                     
                        Artikel 3, indledningen, affattes således:
                        »Unionens net af primary dealere (»nettet af primary dealere«) er en gruppe af kreditinstitutter og investeringsselskaber som omhandlet i artikel 4, litra b), nr. ii), der kan komme i betragtning til at deltage i følgende af Kommissionens lånoptagelses- og gældsforvaltningsaktiviteter«
                     
                  
                        3)
                     
                     
                        I artikel 4 foretages følgende ændringer:
                        
                                    a)
                                 
                                 
                                    indledningen affattes således:
                                    »De kreditinstitutter og investeringsselskaber, der opfylder følgende kriterier, kan komme i betragtning til medlemskab af nettet af primary dealere«
                                 
                              
                                    b)
                                 
                                 
                                    litra b) affattes således:
                                    
                                                »b)
                                             
                                             
                                                er under tilsyn af en kompetent EU-myndighed og har bemyndigelse til at udøve virksomhed som et af følgende:
                                                
                                                            i)
                                                         
                                                         
                                                            kreditinstitut i overensstemmelse med Europa-Parlamentets og Rådets direktiv 2013/36/EU (*2) eller
                                                         
                                                      
                                                            ii)
                                                         
                                                         
                                                            investeringsselskab, der har bemyndigelse til at udøve aktiviteter som garant for finansielle instrumenter og/eller placering af finansielle instrumenter på grundlag af en fast forpligtelse i overensstemmelse med direktiv 2014/65/EU og
                                                         
                                                      
                                          
                                       (*2)  Europa-Parlamentets og Rådets direktiv 2013/36/EU af 26. juni 2013 om adgang til at udøve virksomhed som kreditinstitut og om tilsyn med kreditinstitutter og investeringsselskaber, om ændring af direktiv 2002/87/EF og om ophævelse af direktiv 2006/48/EF og 2006/49/EF (EUT L 176 af 27.6.2013, s. 338).«"
                        
                                 
                              
                  
                        4)
                     
                     
                        Artikel 5, litra e), nr. iii), affattes således:
                        
                                    »iii)
                                 
                                 
                                    Enhver primary dealer underretter straks Kommissionen om eventuelle sager, som en kompetent myndighed i en medlemsstat har indledt vedrørende den pågældendes aktiviteter som kreditinstitut eller investeringsselskab som omhandlet i artikel 4, litra b), nr. ii). Enhver primary dealer underretter Kommissionen om enhver foranstaltning eller afgørelse, der er truffet som følge af sådanne sager«.
                                 
                              
                  
                        5)
                     
                     
                        Artikel 12, stk. 1, affattes således:
                        
                           »1.   Interesserede kreditinstitutter og investeringsselskaber som omhandlet i artikel 4, litra b), nr. ii), indgiver en ansøgning til Kommissionen om medlemskab af nettet af primary dealere ved at udfylde og indgive ansøgningsskemaet og den vedlagte tjekliste vedrørende adgangskriterierne, der findes på Kommissionens websted.«
                        
                     
                  
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
            Den anvendes fra den 17. april 2021.
         
         
            Udfærdiget i Bruxelles, den 27. maj 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 193 af 30.7.2018, s. 1.
         
            (2)  Europa-Parlamentets og Rådets direktiv 2013/36/EU af 26. juni 2013 om adgang til at udøve virksomhed som kreditinstitut og om tilsyn med kreditinstitutter og investeringsselskaber, om ændring af direktiv 2002/87/EF og om ophævelse af direktiv 2006/48/EF og 2006/49/EF (EUT L 176 af 27.6.2013, s. 338).
         
            (3)  Europa-Parlamentets og Rådets direktiv 2014/65/EU af 15. maj 2014 om markeder for finansielle instrumenter og om ændring af direktiv 2002/92/EF og direktiv 2011/61/EU (EUT L 173 af 12.6.2014, s. 349).
         
            (4)  Kommissionens afgørelse (EU, Euratom) 2021/625 af 14. april 2021 om oprettelse af nettet af primary dealere og fastsættelse af kriterierne for at komme i betragtning til lead og co-lead manager-mandater til syndikerede transaktioner med henblik på Kommissionens lånoptagelsesaktiviteter på Unionens og Det Europæiske Atomenergifællesskabs vegne (EUT L 131 af 16.4.2021, s. 170).
         
            (5)  Europa-Parlamentets og Rådets forordning (EU) 2019/2033 af 27. november 2019 om tilsynsmæssige krav til investeringsselskaber og om ændring af forordning (EU) nr. 1093/2010, (EU) nr. 575/2013, (EU) nr. 600/2014 og (EU) nr. 806/2014 (EUT L 314 af 5.12.2019, s. 1).